title: Kommissionens gennemførelsesforordning (EU) 2017/679 af 10. april 2017 om afslutning af den fornyede overvæltningsundersøgelse vedrørende importen af koldvalsede flade produkter af rustfrit stål med oprindelse i Taiwan uden en ændring af de gældende foranstaltninger

text:
               11.4.2017

               DA

               Den Europæiske Unions Tidende

               L 98/10

         KOMMISSIONENS GENNEMFØRELSESFORORDNING (EU) 2017/679
   af 10. april 2017
   om afslutning af den fornyede overvæltningsundersøgelse vedrørende importen af koldvalsede flade produkter af rustfrit stål med oprindelse i Taiwan uden en ændring af de gældende foranstaltninger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 9, stk. 2 og 12, og
   ud fra følgende betragtninger:
   1.   SAGSFORLØB

   1.1.   Gældende foranstaltninger

               (1)

               Ved Kommissionens gennemførelsesforordning (EU) 2015/1429 (2) indførte Europa-Kommissionen (»Kommissionen«) en endelig antidumpingtold på importen af koldvalsede flade produkter af rustfrit stål med oprindelse i Folkerepublikken Kina og Taiwan. Den gældende told for alle taiwanesiske virksomheder var på 6,8 % med undtagelse af en eksporterende producent med nultold.

         1.2.   Anmodning om en fornyet overvæltningsundersøgelse

               (2)

               Kommissionen modtog den 28. juni 2016 en anmodning om indledning af en fornyet overvæltningsundersøgelse af de gældende foranstaltninger, jf. grundforordningens artikel 12.

               (3)

               Klagen blev indgivet af European Steel Association (»Eurofer«) på vegne af producenter, der tegner sig for mere end 25 % af den samlede EU-produktion af koldvalsede flade produkter af stål.

               (4)

               Eurofer fremlagde tilstrækkeligt bevis for, at der efter den oprindelige undersøgelsesperiode samt før og efter indførelsen af antidumpingtolden på importen af den pågældende vare, var sket et fald i eksportpriserne. Dette har hæmmet de afhjælpende virkninger af de gældende foranstaltninger.

               (5)

               Beviserne i anmodningen indikerede, at faldet i eksportpriserne ikke kunne forklares ved ændringer i priserne på råmaterialer, energi- eller arbejdskraftomkostninger, i toldsatser eller valutakurser.

               (6)

               Desuden fremlagde Eurofer beviser for, at importen af den pågældende vare til Unionen var fortsat i betydelige mængder.

         1.3.   Genoptagelse af antidumpingundersøgelsen

               (7)

               Den 11. august 2016 offentliggjorde Kommissionen en meddelelse om genoptagelse af antidumpingundersøgelsen (3) i Den Europæiske Unions Tidende.

         1.4.   Interesserede parter

               (8)

               I meddelelsen om genoptagelse af undersøgelsen blev interesserede parter opfordret til at kontakte Kommissionen med henblik på at deltage i den fornyede undersøgelse. Kommissionen underrettede desuden udtrykkeligt Eurofer, eksportørerne, de eksporterende producenter og importører, som den vidste, var berørt af sagen, samt repræsentanter for det pågældende land om indledningen af en fornyet overvæltningsundersøgelse og opfordrede dem til at deltage.

               (9)

               De interesserede parter fik mulighed for at fremsætte skriftlige bemærkninger og for at anmode om en høring med Kommissionen og/eller høringskonsulenten i handelsprocedurer. Ingen af de interesserede parter gav sig til kende og anmodede om en høring.

         1.5.   Udtagning af stikprøver blandt importører

               (10)

               For at afgøre, om det var nødvendigt med stikprøveudtagning, og i bekræftende fald at udtage en stikprøve, bad Kommissionen en række ikke forretningsmæssigt forbundne importører om at indsende de oplysninger, der fremgik af meddelelsen om genoptagelse af undersøgelsen.

               (11)

               Ti ikke forretningsmæssigt forbundne importører afgav de nødvendige oplysninger og indvilligede i at indgå i stikprøven. I overensstemmelse med grundforordningens artikel 17, stk. 1, udtog Kommissionen en stikprøve på tre importører ud fra den største importmængde til Unionen. I overensstemmelse med grundforordningens artikel 17, stk. 2, blev alle kendte, berørte importører hørt om udtagningen af stikprøven. Der blev ikke modtaget bemærkninger.

         1.6.   Udtagning af stikprøver blandt eksportører og eksporterende producenter i Taiwan

               (12)

               For at afgøre, om det var nødvendigt at anvende stikprøver, og i bekræftende fald at udtage en sådan, anmodede Kommissionen alle kendte eksportører og eksporterende producenter i Taiwan om at fremlægge de oplysninger, der blev anmodet om i meddelelsen om genoptagelse af undersøgelsen. Kommissionen bad endvidere det pågældende lands myndigheder om at udpege og/eller kontakte eventuelle andre eksportører og eksporterende producenter, der kunne være interesseret i at deltage i undersøgelsen.

               (13)

               Fem eksportører og seks eksporterende producenter i Taiwan fremsendte de ønskede oplysninger og indvilligede i at indgå i stikprøven. Kommissionen besluttede, at stikprøveudtagning ikke var nødvendig, da disse eksportører og eksporterende producenter med rimelighed kunne undersøges inden for den tid, der er til rådighed.

         1.7.   Spørgeskemabesvarelser

               (14)

               Kommissionen sendte spørgeskemaer til fem eksportører og seks eksporterende producenter. Der blev modtaget spørgeskemabesvarelser fra to eksporterende producenter og fra en gruppe bestående af to eksporterende producenter og to eksportører.

               (15)

               Kommissionen sendte spørgeskemaer til de tre importører i stikprøven og modtog svar fra to af dem.

         1.8.   Kontrolbesøg

               (16)

               Kommissionen indhentede og efterprøvede alle de oplysninger, som den fandt nødvendige til undersøgelsen. Der blev aflagt kontrolbesøg i henhold til grundforordningens artikel 16 hos følgende virksomheder:

                           —

                           Jie Jin Material Science, Tainan city, Taiwan

                           —

                           Tang Eng Iron Works Co., Ltd., Kaohsiung city, Taiwan

                           —

                           Yieh United Steel Corporation, Kaohsiung city, Taiwan

                           —

                           Yuan Long Stainless Steel, Kaohsiung city, Taiwan.

         1.9.   Perioder, der var omfattet af den fornyede overvæltningsundersøgelse

               (17)

               Den fornyede overvæltningsundersøgelsesperiode (»FOUP«) omfattede perioden fra den 1. juli 2015 til den 30. juni 2016. Den oprindelige undersøgelsesperiode (»OUP«) omfattede perioden fra den 1. januar 2013 til den 31. december 2013.

         2.   DEN PÅGÆLDENDE VARE OG SAMME VARE

               (18)

               Den vare, der er genstand for denne overvæltningsundersøgelse er den samme som i den oprindelige undersøgelse og defineres som fladvalsede produkter af rustfrit stål, kun koldvalsede, med oprindelse i Taiwan, i øjeblikket henhørende under KN-kode 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 og 7220 20 89 (»den pågældende vare«).

               (19)

               Koldvalsede flade produkter af rustfrit stål bruges til mange anvendelsesformål, f.eks. i produktionen af husholdningsapparater (f.eks. indvendige dele til vaskemaskiner og opvaskemaskiner), svejsede rør og medicinsk udstyr samt i levnedsmiddelindustrien og i bilindustrien.

               (20)

               Undersøgelsen viste, at den pågældende vare og den vare, der fremstilles og sælges på hjemmemarkedet i Taiwan, har samme grundlæggende egenskaber og samme anvendelsesformål. Kommissionen besluttede derfor, at disse varer er samme vare, jf. grundforordningens artikel 1, stk. 4.

         3.   RESULTATER AF UNDERSØGELSEN

               (21)

               I henhold til grundforordningens artikel 12 har en fornyet overvæltningsundersøgelse til formål at fastslå, hvorvidt eksportpriserne er faldet, eller hvorvidt ændringerne i videresalgspriser eller de efterfølgende salgspriser i Unionen for den pågældende vare har været utilstrækkelige siden indførelsen af de oprindelige foranstaltninger. Hvis der derefter konstateres et fald i eksportpriserne, bør der beregnes en ny dumpingmargin.

         3.1.   Fald i eksportpriserne

               (22)

               Ved fastlæggelsen af, hvorvidt der var sket et fald i eksportpriserne, fastsatte Kommissionen for hver undersøgt eksporterende producent dennes eksportpriser i FOUP og sammenlignede disse priser med de tilsvarende eksportpriser i OUP.

               (23)

               De eksporterende producenter eksporterede til Unionen enten direkte til uafhængige kunder eller gennem forretningsmæssigt forbundne virksomheder i Taiwan.

               (24)

               Eksportprisen var den pris, der faktisk blev betalt eller skulle betales for den pågældende vare, når den blev solgt med henblik på eksport til Unionen, jf. grundforordningens artikel 2, stk. 8.

               (25)

               For alle eksporterende producenter sammenlignede Kommissionen priserne på de varetyper, der blev solgt i FOUP, med de samme varetyper, der blev solgt i OUP, og fastsatte for hver af dem et vejet gennemsnitligt fald i eksportpriserne.

               (26)

               Ovennævnte sammenligning blev foretaget i euro under anvendelse af de valutakurser, der fremgik af de antidumpingspørgeskemaer, der blev sendt til eksportører og eksporterende producenter.

               (27)

               Sammenligningen af eksportpriserne til Unionen ab fabrik viste, at der for alle eksporterende producenter/grupper var et fald i eksportpriserne. Faldet i eksportpriserne i euro var som følger:

                  Tabel 1

                  Fald i eksportpriserne

                           Eksporterende producent/gruppe

                           Ændring i eksportpriserne fra OUP til FOUP

                           Jie Jin Material Science

                           – 3,3 %

                           Tang Eng Iron Works Co., Ltd. og Yieh United Steel Corporation

                           – 11,2 %

                           Yuan Long Stainless Steel

                           – 2,3 %

         3.2.   Dumping

               (28)

               Efter at have konstateret et fald i eksportpriserne for alle samarbejdsvillige eksporterende producenter blev dumpingmargenerne genberegnet i henhold til grundforordningens artikel 2.

               (29)

               Alle samarbejdsvillige eksporterende producenter anmodede om en revurdering af deres normale værdi i henhold til grundforordningens artikel 12, stk. 5.

         3.2.1.   Normal værdi

               (30)

               Kommissionen undersøgte først, om det samlede hjemmemarkedssalg for hver samarbejdsvillig eksporterende producent var repræsentativt, jf. grundforordningens artikel 2, stk. 2. Hjemmemarkedssalget er repræsentativt, når det samlede hjemmemarkedssalg af samme vare til uafhængige kunder på hjemmemarkedet for den eksporterende producent udgør mindst 5 % af dennes samlede eksportsalg af den pågældende vare til Unionen i FOUP. På denne baggrund var det samlede salg for hver af de eksporterende producenter af samme vare på hjemmemarkedet repræsentativt.

               (31)

               Kommissionen undersøgte efterfølgende, hvilke varetyper solgt på hjemmemarkedet, der var identiske eller sammenlignelige med varetyper solgt med henblik på eksport til Unionen for de eksporterende producenter med repræsentativt hjemmemarkedssalg.

               (32)

               Kommissionen undersøgte dernæst, om hjemmemarkedssalget for hver samarbejdsvillig eksporterende producent på hjemmemarkedet for hver varetype, der er identisk eller sammenlignelig med en varetype solgt med henblik på eksport til Unionen, var repræsentativt, jf. grundforordningens artikel 2, stk. 2. Hjemmemarkedssalget af en varetype er repræsentativt, når det samlede hjemmemarkedssalg af denne varetype til uafhængige kunder i FOUP udgør mindst 5 % af den samlede eksportsalgsmængde af den identiske eller sammenlignelige varetype til Unionen.

               (33)

               Kommissionen fastsatte dernæst andelen af det rentable salg til uafhængige kunder på hjemmemarkedet for hver varetype i FOUP for at afgøre, hvorvidt det faktiske salg på hjemmemarkedet skulle anvendes som grundlag for beregningen af den normale værdi, jf. grundforordningens artikel 2, stk. 4.

               (34)

               Den normale værdi blev beregnet som et vejet gennemsnit af priserne på alt hjemmemarkedssalg i FOUP eller som et vejet gennemsnit af kun det overskudsgivende salg. Alle værdier, hvor valutaomregning var nødvendig, blev konverteret til taiwanske dollars enten ved hjælp af de månedlige valutakurser, som Kommissionen havde fremlagt i antidumpingspørgeskemaet, eller ved hjælp af de eksporterende producenters interne valutakurser baseret på taiwanesiske toldsatser. Der var ingen væsentlig forskel mellem de to satser i FOUP.

               (35)

               Hvor der ikke var noget eller kun et utilstrækkeligt salg af en varetype af samme vare i normal handel, beregnede Kommissionen den normale værdi i overensstemmelse med grundforordningens artikel 2, stk. 3 og 6.

               (36)

               Den normale værdi blev beregnet ved at tilføje følgende til de samarbejdsvillige eksporterende producenters gennemsnitlige produktionsomkostninger til den samme vare i FOUP:

                           —

                           de samarbejdsvillige eksporterende producenters vejede gennemsnitlige salgs- og administrationsomkostninger og andre generalomkostninger (»SA&G«) ved hjemmemarkedssalg af samme vare i normal handel i FOUP og

                           —

                           det vejede gennemsnit af de samarbejdsvillige eksporterende producenters fortjeneste ved hjemmemarkedssalg af samme vare i normal handel i FOUP.

               (37)

               Én eksporterende producent solgte den pågældende vare gennem et forretningsmæssigt forbundet servicecenter, der leverede nogle kundespecifikke ændringer (opskæring, slidsning, polering osv.). Til beregning af de samlede produktionsomkostninger for denne eksporterende producent blev disse supplerende udgifter lagt til omkostningerne i forbindelse med den respektive varetype ved hjælp af metoden med det vejede gennemsnit.

               (38)

               Som i den oprindelige undersøgelse fandt en del af salget af samme vare på det taiwanesiske marked sted til distributører, som herefter eksporterede varen.

               (39)

               I forbindelse med dette aspekt har Kommissionen set bort fra alt salg til den største distributør/servicecenter i Taiwan, som ifølge sin stikprøvebesvarelse eksporterede hovedparten af de varer, der forarbejdes yderligere. Derudover så Kommissionen bort fra hjemmemarkedssalg, som enten blev leveret til et toldoplag eller til en international havn med henblik på eksport.

               (40)

               En eksporterende producent opererede også som et servicecenter for den pågældende vare og (den) samme vare, der blev indkøbt fra andre eksporterende producenter. Kommissionen tog kun hensyn til produktion af koldvalsede produkter til beregning af den normale værdi og eksportprisen for denne eksporterende producent.

         3.2.2.   Eksportpris

               (41)

               Kommissionen fastsatte eksportprisen for FOUP, som beskrevet i betragtning 22-24.

         3.2.3.   Sammenligning

               (42)

               Kommissionen sammenlignede de eksporterende producenters normale værdi og eksportpris på grundlag af priserne ab fabrik.

               (43)

               I tilfælde, hvor det var begrundet i behovet for at sikre en rimelig sammenligning, justerede Kommissionen den normale værdi og/eller eksportprisen for forskelle, der påvirkede priserne og prisernes sammenlignelighed, jf. grundforordningens artikel 2, stk. 10. Der blev foretaget justeringer for transport, forsikring, håndtering, lastning og dermed forbundne omkostninger samt emballering og kredit- og bankomkostninger og provision.

         3.2.4.   Dumpingmargener

               (44)

               For de samarbejdsvillige eksporterende producenter sammenlignede Kommissionen den vejede gennemsnitlige normale værdi for hver type af samme vare med den vejede gennemsnitlige eksportpris for den tilsvarende type af den pågældende vare, jf. grundforordningens artikel 2, stk. 11 og 12.

               (45)

               Følgelig udgør de vejede gennemsnitlige dumpingmargener følgende i procent af cif-prisen, Unionens grænse, ufortoldet:

                  Tabel 2

                  Dumpingmargener, Taiwan

                           Eksporterende producent/gruppe

                           Dumpingmargen, FOUP

                           Jie Jin Material Science

                           2,6 %

                           Tang Eng Iron Works Co., Ltd. og Yieh United Steel Corporation

                           Ingen dumping

                           Yuan Long Stainless Steel

                           Ingen dumping

         4.   KONKLUSIONER

               (46)

               Den nye beregning af dumpingmargenerne viste et fald i dumpingmargenen for den gruppe af virksomheder, der blev undersøgt i forbindelse med den oprindelige undersøgelse. For de to andre samarbejdsvillige virksomheder, som ikke samarbejdede i forbindelse med den oprindelige undersøgelse, er dumpingmargenen lavere end den gældende toldsats.

               (47)

               Som konklusion afsluttes den fornyede overvæltningsundersøgelse derfor uden ændring af de gældende foranstaltninger.

               (48)

               Resultaterne af den fornyede undersøgelse er blevet fremlagt for de interesserede parter. Kun Eurofer indsendte bemærkninger.

               (49)

               Eurofer gav i sine bemærkninger og under en høring udtryk for sin skuffelse over resultaterne af Kommissionens undersøgelse. Eurofer påstod, at Kommissionen ikke tog behørigt hensyn til de påståede fordrejninger på hjemmemarkedet i Taiwan.

               (50)

               Den første påståede fordrejning, som Eurofer omtalte, vedrørte de taiwanesiske forhandleres/distributørers eksport og eksportrabatordningen. Eurofer fremlagde yderligere dokumentation i denne henseende.

               (51)

               Den anden påståede fordrejning vedrørte forholdet mellem taiwanesiske valseværker og nogle af deres forhandlere/distributører. Eurofer påstod, at Kommissionen burde have konkluderet, at førnævnte parter ikke samarbejdede i forbindelse med undersøgelsen, og derfor burde have anvendt de negative foreliggende oplysninger.

               (52)

               Kommissionen havde et indgående kendskab til markedet i Taiwan som følge af resultatet af den oprindelige undersøgelse og på grundlag af de data, der blev indsamlet og verificeret i forbindelse med undersøgelsen. Kommissionen anvendte alle foreliggende oplysninger til nøjagtigt at fastlægge den normale værdi, jf. betragtning 39 og 40.

               (53)

               Som i den oprindelige undersøgelse anvendte Kommissionen den metode, der er beskrevet i grundforordningen, og tog behørigt hensyn til de særlige forhold på hjemmemarkedet i Taiwan. Kommissionen konkluderede navnlig, at udelukkelsen af en række salgstransaktioner til visse enheder fra beregningen af den normale værdi, jf. betragtning 39 og 40, er mere objektiv end anvendelsen af de negative foreliggende oplysninger i denne sag. Da Eurofers påstand ikke indeholdt fundamentalt nye oplysninger, der kunne ændre den anvendte metode, bekræftede Kommissionen konklusionen i betragtning 47.

               (54)

               Denne forordning er i overensstemmelse med udtalelse fra det udvalg, der er nedsat i medfør af grundforordningens artikel 15, stk. 1—

         VEDTAGET DENNE FORORDNING:
   Artikel 1
   Den fornyede overvæltningsundersøgelse vedrørende importen af koldvalsede flade produkter af rustfrit stål med oprindelse i Taiwan, jf. artikel 12 i forordning (EU) 2016/1036, afsluttes hermed uden ændring af de gældende antidumpingforanstaltninger.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. april 2017.

            På Kommissionens vegne

         Jean-Claude JUNCKER

            Formand

      (1)  EUT L 176 af 30.6.2016, s. 21.

      (2)  EUT L 224 af 27.8.2015, s. 10.

      (3)  EUT C 291 af 11.8.2016, s. 7.


title: Kommissionens gennemførelsesforordning (EU) 2017/295 af 20. februar 2017 om ekstraordinære støtteforanstaltninger for fjerkrækødsmarkedet i Frankrig

text:
               21.2.2017

               DA

               Den Europæiske Unions Tidende

               L 43/196

         KOMMISSIONENS GENNEMFØRELSESFORORDNING (EU) 2017/295
   af 20. februar 2017
   om ekstraordinære støtteforanstaltninger for fjerkrækødsmarkedet i Frankrig
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 220, stk. 1, litra a), og
   ud fra følgende betragtninger:

               (1)

               Mellem den 24. november 2015 og den 5. august 2016 blev adskillige tilfælde af en højpatogen aviær influenza af subtype H5 bekræftet og meddelt af de franske myndigheder. I alt blev der bekræftet 81 tilfælde i det sydvestlige Frankrig. De berørte typer fjerkræ er ænder, gæs, æglæggende høner, kalkuner, opdrætsfjerkræ af arten Gallus domesticus, hanekyllinger og hønekyllinger, perlehøns og vagtler.

               (2)

               De franske myndigheder traf omgående og effektivt alle de nødvendige dyresundheds- og veterinærforanstaltninger, som er foreskrevet i Rådets direktiv 2005/94/EF (2).

               (3)

               De franske myndigheder traf navnlig kontrol-, overvågnings- og forebyggelsesforanstaltninger og oprettede i overensstemmelse med Kommissionens gennemførelsesafgørelse (EU) 2015/2239 (3), (EU) 2015/2460 (4), (EU) 2016/42 (5), (EU) 2016/237 (6) og (EU) 2016/447 (7) beskyttelses- og overvågningszoner og supplerende spærrezoner. For at bekæmpe og hindre spredning af sygdommen pålagde de franske myndigheder følgende foranstaltninger:

                           a)

                           et forbud mod indsætning på bedrifter med ænder og gæs beliggende i de supplerende spærrezoner og beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016. Forbuddet mod indsætning på bedrifter med ænder og gæs beliggende i de supplerende spærrezoner har navnlig til hensigt at sikre en 16 uger lang desinfektionsperiode

                           b)

                           et forbud mod flytning af store andele af den modtagelige fjerkræbestand og handel med levende fjerkræ uden for de supplerende spærrezoner

                           c)

                           forlængede perioder med udtagning af drift for modtagelige bedrifter med andre fjerkrætyper end ænder og gæs beliggende i beskyttelses- og overvågningszoner og i supplerende spærrezoner, herunder de beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016.

               (4)

               Ved at anvende disse foranstaltninger er det lykkedes de franske myndigheder at fjerne truslen. Unionens og Frankrigs nationale dyresundheds- og veterinærforanstaltninger gjaldt indtil den 15. september 2016 for alle relevante bedrifter med undtagelse af fjerkræbedrifter beliggende i de beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016, hvor foranstaltningerne gjaldt indtil henholdsvis den 25. august, 25. september og 3. oktober 2016.

               (5)

               De franske myndigheder meddelte Kommissionen, at de nødvendige sundheds- og veterinærforanstaltninger, som var blevet sat i værk for at begrænse og fjerne spredningen af sygdommen, havde indvirkning på et meget stort antal erhvervsdrivende, og at de pågældende erhvervsdrivende havde lidt indkomsttab, som ikke var berettiget til støtte fra Unionen i henhold til Europa-Parlamentets og Rådets forordning (EU) nr. 652/2014 (8).

               (6)

               Den 20. april, den 20. september og den 24. oktober 2016 modtog Kommissionen formelle anmodninger fra de franske myndigheder om medfinansiering af bestemte ekstraordinære foranstaltninger i henhold til artikel 220, stk. 3, i forordning (EU) nr. 1308/2013.

               (7)

               Som følge af de trufne dyresundheds- og veterinærforanstaltninger blev det forbudt at indsætte dyr på alle bedrifter med ænder og gæs beliggende i de supplerende spærrezoner og beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016. Dette førte til en tilbagegang i produktionen af fjerkrækød på de pågældende bedrifter. Der bør ydes kompensation for disse tab.

               (8)

               Som følge af de trufne dyresundheds- og veterinærforanstaltninger kunne æglæggende høner ved slutningen af deres produktionscyklus og opdrætsfjerkræ af arten Gallus domesticus ikke transporteres ud af de supplerende spærrezoner med henblik på slagtning til brug for kødproduktion på specialiserede slagterier. Dette førte til slagtning og destruktion af dyrene på slagterier eller bedrifter beliggende inden for de supplerende spærrezoner samt til et fald i produktionen for æglæggende høner og opdrætsfjerkræ af arten Gallus domesticus. Der bør ydes kompensation for disse tab.

               (9)

               Som følge af de trufne dyresundheds- og veterinærforanstaltninger blev perioderne med udtagning af drift forlænget på bedrifter med standardhønekyllinger, økologiske hønekyllinger, Label Rouge eller fritgående hønekyllinger, hanekyllinger, Label Rouge eller fritgående perlehøns, kalkuner og vagtler beliggende i beskyttelses- og overvågningszoner og i de supplerende spærrezoner, herunder de beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016. Dette førte til en tilbagegang i produktionen af fjerkrækød på de pågældende bedrifter. Der bør ydes kompensation for disse tab.

               (10)

               Som følge af de trufne dyresundheds- og veterinærforanstaltninger kunne levende hønekyllinger, æglæggende høner, perlehøns og kalkuner ikke sælges uden for de supplerende spærrezoner. Dette førte til en tilbagegang i produktionen for producenter af levende hønekyllinger, æglæggende høner, perlehøns og kalkuner beliggende inden for de supplerende spærrezoner. Der bør ydes kompensation for disse tab.

               (11)

               I henhold til artikel 220, stk. 5, i forordning (EU) nr. 1308/2013 medfinansierer Unionen 50 % af de udgifter, som Frankrig har afholdt for de ekstraordinære markedsstøtteforanstaltninger. De maksimummængder, som er berettiget til finansiering for hver ekstraordinær markedsstøtteforanstaltning, bør fastsættes af Kommissionen efter en nøje gennemgang af Frankrigs anmodning.

               (12)

               For at undgå enhver risiko for overkompensation bør det faste beløb for Unionens andel af finansieringen beregnes på grundlag af tekniske og økonomiske undersøgelser eller regnskabsdokumenter og fastsættes på et passende niveau for hvert dyr og hvert produkt i henhold til de kategorier af dyr, der er produceret, for så vidt angår arter, men også for så vidt angår produktionsmetode, dvs. standardproduktion, frilandsproduktion, certificeret produktion i henhold til en national ordning, certificeret produktion i henhold til Label rouge-ordningen og produktion, der er omfattet af en beskyttet geografisk betegnelse (BGB), og endelig for så vidt angår produktionscyklussens varighed, dvs. en længerevarende cyklus for producenter af gæs og ænder, der kun producerer levende dyr, en korterevarende cyklus for producenter af gæs og ænder, der producerer levende dyr og anvender dem til produktion af forarbejdede produkter.

               (13)

               For at undgå enhver risiko for dobbeltfinansiering må der ikke være blevet ydet kompensation for tab i form af statsstøtte eller forsikringer, og Unionens medfinansiering i henhold til denne forordning bør begrænses til støtteberettigede dyr og produkter, for hvilke der ikke er modtaget økonomisk støtte fra Unionen i henhold til forordning (EU) nr. 652/2014.

               (14)

               Omfanget og varigheden af de ekstraordinære markedsstøtteforanstaltninger, der fastsættes i denne forordning, bør begrænses til, hvad der er strengt nødvendigt for at støtte markedet. Navnlig bør de ekstraordinære markedsstøtteforanstaltninger kun gælde for produktion af fjerkrækød på bedrifter beliggende i de regulerede områder og i den periode, der er fastlagt for dyresundheds- og veterinærforanstaltninger omfattet af den EU-lovgivning og nationale franske lovgivning, der er relevant for de 81 udbrud af en højpatogen aviær influenza.

               (15)

               For at sikre forsvarlig budgetmæssig forvaltning af disse ekstraordinære markedsstøtteforanstaltninger bør kun de betalinger, som Frankrig har ydet til støttemodtagerne indtil senest den 30. september 2017, komme i betragtning til EU-finansiering. Artikel 5, stk. 2, i Kommissionens delegerede forordning (EU) nr. 907/2014 (9) bør ikke finde anvendelse.

               (16)

               For at sikre at betalingerne er støtteberettigede og korrekte, bør de franske myndigheder foretage forudgående kontrol.

               (17)

               For at Unionen kan udøve finansiel kontrol skal de franske myndigheder give Kommissionen meddelelse om regnskabsafslutning for betalingerne.

               (18)

               For at sikre at Frankrig straks gennemfører disse foranstaltninger, bør denne forordning træde i kraft dagen efter offentliggørelsen i Den Europæiske Unions Tidende.

               (19)

               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Unionen medfinansierer 50 % af de udgifter, som Frankrig har afholdt til at støtte markedet for fjerkrækød, som blev alvorligt ramt af de 81 udbrud af højpatogen aviær influenza af subtype H5, som blev konstateret af Frankrig og anmeldt mellem den 24. november 2015 og den 5. august 2016.
   Udgifterne er berettigede til EU-medfinansiering, såfremt de vedrører den periode, hvor de dyresundheds- og veterinærforanstaltninger, der er omhandlet i de i bilaget angivne EU-retsakter og franske retsakter, er gældende.
   Udgifterne er berettigede til EU-medfinansiering, såfremt de vedrører de fjerkræbedrifter, der er omfattet af de omhandlede dyresundheds- og veterinærforanstaltninger og beliggende i de dele af Frankrig, der er omhandlet i de i bilaget angivne EU-retsakter og franske retsakter.
   Udgifterne er kun berettigede til EU-medfinansiering, hvis de senest er udbetalt af Frankrig til modtagerne den 30. september 2017. Artikel 5, stk. 2, i delegerede forordning (EU) nr. 907/2014 finder ikke anvendelse.
   Artikel 2
   De maksimale beløb for Unionens medfinansiering fastsættes som følger:

               a)

               for en tilbagegang i produktionen af gæs og ænder beliggende i de supplerende spærrezoner og i de beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016 anvendes følgende faste beløb pr. dyr op til et maksimumsbeløb på 40 000 002 EUR:

                           i)

                           for producenter med en kort produktionscyklus for:

                                       —

                                       mulardænder, starter, henhørende under KN-kode 0105 99 10:
                                       0,24 EUR pr. dyr for maksimalt 724 512 dyr

                                       —

                                       mulardænder, opfedede, henhørende under KN-kode 0105 99 10:
                                       1,13 EUR pr. dyr for maksimalt 606 172 dyr

                                       —

                                       mulardænder, færdige, henhørende under KN-kode 0105 99 10:
                                       4,41 EUR pr. dyr for maksimalt 690 431 dyr

                                       —

                                       mulardænder, hele kroppe, henhørende under KN-kode 0105 99 10:
                                       2,20 EUR pr. dyr for maksimalt 664 261 dyr

                                       —

                                       mulardænder, udskårne, henhørende under KN-kode 0105 99 10:
                                       4,275 EUR pr. dyr for maksimalt 578 814 dyr

                                       —

                                       mulardænder, forarbejdede, henhørende under KN-kode 0105 99 10:
                                       19,055 EUR pr. dyr for maksimalt 321 019 dyr

                                       —

                                       gæs, starter, henhørende under KN-kode 0105 99 20:
                                       2,455 EUR pr. dyr for maksimalt 15 769 dyr

                                       —

                                       gæs, hele kroppe, henhørende under KN-kode 0105 99 20:
                                       10,595 EUR pr. dyr for maksimalt 14 560 dyr

                                       —

                                       gæs, forarbejdede, henhørende under KN-kode 0105 99 20:
                                       23,33 EUR pr. dyr for maksimalt 11 024 dyr

                                       —

                                       ænder, til stegning, henhørende under KN-kode 0105 99 10:
                                       1,37 EUR pr. dyr for maksimalt 25 831 dyr

                                       —

                                       gæs, til stegning, henhørende under KN-kode 0105 99 20:
                                       2,855 EUR pr. dyr for maksimalt 7 156 dyr

                           ii)

                           for producenter med en lang produktionscyklus for:

                                       —

                                       mulardænder, starter, tre dage gammel, henhørende under KN-kode 0105 99 10:
                                       0,0487 EUR pr. dyr for maksimalt 668 427 dyr

                                       —

                                       mulardænder, starter, standard, BGB og Label Rouge, henhørende under KN-kode 0105 99 10:
                                       0,24 EUR pr. dyr for maksimalt 10 115 677 dyr

                                       —

                                       mulardænder, opfedede, standard, henhørende under KN-kode 0105 99 10:
                                       0,515 EUR pr. dyr for maksimalt 646 195 dyr

                                       —

                                       mulardænder, opfedede, BGB, henhørende under KN-kode 0105 99 10:
                                       0,68 EUR pr. dyr for maksimalt 8 737 557 dyr

                                       —

                                       mulardænder, opfedede, Label Rouge, henhørende under KN-kode 0105 99 10:
                                       0,81 EUR pr. dyr for maksimalt 808 848 dyr

                                       —

                                       mulardænder, færdige, standard, henhørende under KN-kode 0105 99 10:
                                       1,48 EUR pr. dyr for maksimalt 900 255 dyr

                                       —

                                       mulardænder, færdige, BGB, henhørende under KN-kode 0105 99 10:
                                       1,645 EUR pr. dyr for maksimalt 7 818 392 dyr

                                       —

                                       mulardænder, færdige, Label Rouge, henhørende under KN-kode 0105 99 10:
                                       2,63 EUR pr. dyr for maksimalt 559 637 dyr

                                       —

                                       berberiænder, standard, henhørende under KN-kode 0105 99 10:
                                       0,48 EUR pr. dyr for maksimalt 71 331 dyr

                                       —

                                       berberiænder, certificerede, henhørende under KN-kode 0105 99 10:
                                       0,585 EUR pr. dyr for maksimalt 7 579 dyr

                                       —

                                       mulardænder, færdige, Label Rouge, henhørende under KN-kode 0105 99 10:
                                       0,625 EUR pr. dyr for maksimalt 28 344 dyr

                                       —

                                       gråænder henhørende under KN-kode 0105 99 10:
                                       1,1325 EUR pr. dyr for maksimalt 7 392 dyr

                                       —

                                       gæs, opfedede, henhørende under KN-kode 0105 99 20:
                                       2,855 EUR pr. dyr for maksimalt 50 179 dyr

                                       —

                                       gæs, færdige, henhørende under KN-kode 0105 99 20:
                                       5,54 EUR pr. dyr for maksimalt 49 500 dyr

               b)

               for en tilbagegang i produktionen samt slagtning og destruktion af dyr på bedrifter af æglæggende høner ved slutningen af deres produktionscyklus og opdrætsfjerkræ af arten Gallus domesticus beliggende i de supplerende spærrezoner anvendes følgende faste beløb pr. dyr op til et maksimumsbeløb på 519 155 EUR:

                           —

                           æglæggende høner ved slutningen af deres produktionscyklus og opdrætsfjerkræ af arten Gallus domesticus henhørende under KN-kode 0105 94 00, transporteret, slagtet på slagteri og destrueret:
                           0,2645 EUR pr. dyr for maksimalt 1 902 064 dyr

                           —

                           opdrætsfjerkræ af arten Gallus domesticus henhørende under KN-kode 0105 94 00, slagtet på bedriften og destrueret:
                           1,055 EUR pr. dyr for maksimalt 15 222 dyr

               c)

               for forlængelsen af perioderne med udtagning af drift beliggende i beskyttelses- og overvågningszoner og i de supplerende spærrezoner, herunder de beskyttelses- og overvågningszoner, der blev oprettet efter konstateringen af de sidste fire udbrud af en højpatogen aviær influenza henholdsvis den 15. juli, 18. juli, 25. juli og 5. august 2016, for så vidt angår standardhønekyllinger, økologiske hønekyllinger, Label Rouge- og fritgående hønekyllinger, hanekyllinger, Label Rouge- og fritgående perlehøns, kalkuner og vagtler anvendes følgende faste beløb pr. dyr op til et maksimumsbeløb på 1 430 908 EUR:

                           —

                           standardhønekyllinger og hanekyllinger henhørende under KN-kode 0105 94 00:
                           0,00191 EUR pr. dyr og pr. dag for maksimalt 31 247 850 dyr og et maksimumsbeløb på 626 466 EUR

                           —

                           Label Rouge-hønekyllinger og fritgående hønekyllinger henhørende under KN-kode 0105 94 00:
                           0,00416563 EUR pr. dyr og pr. dag for maksimalt 14 105 345 dyr og et maksimumsbeløb på 616 878 EUR

                           —

                           økologiske hønekyllinger henhørende under KN-kode 0105 94 00:
                           0,005050685 EUR pr. dyr og pr. dag for maksimalt 700 201 dyr og et maksimumsbeløb på 37 039 EUR

                           —

                           perlehøns, Label Rouge og fritgående, henhørende under KN-kode 0105 99 50:
                           0,00365332 EUR pr. dyr og pr. dag for maksimalt 1 405 735 dyr og et maksimumsbeløb på 53 856 EUR

                           —

                           kalkuner henhørende under KN-kode 0105 99 30:
                           0,005195 EUR pr. dyr og pr. dag for maksimalt 1 533 617 dyr og et maksimumsbeløb på 83 371 EUR

                           —

                           vagtler henhørende under KN-kode 0106 39 80:
                           0,000605 EUR pr. dyr og pr. dag for maksimalt 2 102 602 dyr og et maksimumsbeløb på 13 298 EUR

               d)

               for en tilbagegang i produktionen af levende starter-hønekyllinger, levende starter-perlehøns, levende starter-kalkuner til EU-markedet, levende starter-æglæggende høner, levende voksne hønekyllinger og levende voksne perlehøns anvendes følgende faste beløb pr. dyr op til et maksimumsbeløb på 545 152:

                           —

                           levende starter-hønekyllinger henhørende under KN-kode 0105 94 00:
                           0,591 EUR pr. dyr for maksimalt 183 439 dyr

                           —

                           levende starter-perlehøns henhørende under KN-kode 0105 99 50:
                           0,4955 EUR pr. dyr for maksimalt 126 996 dyr

                           —

                           levende starter-kalkuner til det nationale franske marked henhørende under KN-kode 0105 99 30:
                           0,681 EUR pr. dyr for maksimalt 21 166 dyr

                           —

                           levende starter-kalkuner til EU-markedet henhørende under KN-kode 0105 99 30:
                           0,633 EUR pr. dyr for maksimalt 423 320 dyr

                           —

                           levende starter-æglæggende høner henhørende under KN-kode 0105 94 00:
                           0,43 EUR pr. dyr for maksimalt 56 443 dyr

                           —

                           levende voksne hønekyllinger henhørende under KN-kode 0105 94 00:
                           0,47 EUR pr. dyr for maksimalt 98 775 dyr

                           —

                           levende voksne perlehøns henhørende under KN-kode 0105 99 50:
                           0,49 EUR pr. dyr for maksimalt 42 332 dyr.

         Artikel 3
   Unionens medfinansiering i henhold til denne forordning begrænses til dyr og produkter, hvortil der ikke ydes kompensation i form af statsstøtte eller forsikringer, og for hvilke der er ikke er modtaget støtte fra Unionen i medfør af forordning (EU) nr. 652/2014.
   Artikel 4
   Frankrig gennemfører udtømmende administrative og fysiske kontroller i overensstemmelse med artikel 58 og 59 i Europa-Parlamentets og Rådets forordning (EU) nr. 1306/2013 (10).
   De franske myndigheder skal navnlig:

               a)

               kontrollere, at den ansøger, som indgiver anmodning om støtte, er støtteberettiget

               b)

               for hver støtteberettiget ansøger kontrollere støtteberettigelsen, mængden og den faktiske mistede værdi

               c)

               kontrollere, at der ikke er ydet finansiering til nogen støtteberettiget ansøger fra andre kilder for at yde kompensation for de i artikel 2 omhandlede tab.

         Der kan udbetales støtte til støtteberettigede ansøgere, for hvilke de administrative kontroller er gennemført, uden at vente på, at alle kontroller er gennemført, navnlig for så vidt angår ansøgere, der er udvalgt til kontroller på stedet.
   I tilfælde hvor en ansøgers støtteberettigelse ikke kan bekræftes, inddrives den udbetalte støtte, og der pålægges sanktioner.
   Artikel 5
   De franske myndigheder giver Kommissionen meddelelse om regnskabsafslutning for betalingerne.
   Artikel 6
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. februar 2017.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).

      (3)  Kommissionens gennemførelsesafgørelse (EU) 2015/2239 af 2. december 2015 om visse beskyttelsesforanstaltninger over for højpatogen aviær influenza af subtype H5N1 og H5N2 i Frankrig (EUT L 317 af 3.12.2015, s. 37).

      (4)  Kommissionens gennemførelsesafgørelse (EU) 2015/2460 af 23. december 2015 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 339 af 24.12.2015, s. 52).

      (5)  Kommissionens gennemførelsesafgørelse (EU) 2016/42 af 15. januar 2016 om ændring af bilaget til gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 11 af 16.1.2016, s. 10).

      (6)  Kommissionens gennemførelsesafgørelse (EU) 2016/237 af 17. februar 2016 om ændring af bilaget til gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 44 af 19.2.2016, s. 12).

      (7)  Kommissionens gennemførelsesafgørelse (EU) 2016/447 af 22. marts 2016 om ændring gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 78 af 24.3.2016, s. 76).

      (8)  Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (EUT L 189 af 27.6.2014, s. 1).

      (9)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).

      (10)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).

      BILAG

         Områder i Frankrig og perioder som omhandlet i artikel 1

      Områder i Frankrig og perioder fastsat i overensstemmelse med direktiv 2005/94/EF og defineret i:

                  —

                  Kommissionens gennemførelsesafgørelse (EU) 2015/2239 af 2. december 2015 om visse beskyttelsesforanstaltninger over for højpatogen aviær influenza af subtype H5N1 og H5N2 i Frankrig (EUT L 317 af 3.12.2015, s. 37)

                  —

                  Kommissionens gennemførelsesafgørelse (EU) 2015/2460 af 23. december 2015 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 339 af 24.12.2015, s. 52)

                  —

                  Kommissionens gennemførelsesafgørelse (EU) 2016/42 af 15. januar 2016 om ændring af bilaget til gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 11 af 16.1.2016, s. 10)

                  —

                  Kommissionens gennemførelsesafgørelse (EU) 2016/237 af 17. februar 2016 om ændring af bilaget til gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 44 af 19.2.2016, s. 12)

                  —

                  Kommissionens gennemførelsesafgørelse (EU) 2016/447 af 22. marts 2016 om ændring af gennemførelsesafgørelse (EU) 2015/2460 om visse beskyttelsesforanstaltninger over for højpatogen aviær influenza af subtype H5 i Frankrig (EUT L 78 af 24.3.2016, s. 76)

                  —

                  Bekendtgørelse af 2. december 2015 om oprettelse af en lavrisikospærrezone efter erklæringen om udbrud af højpatogen aviær influenza og begrænsning af visse bevægelser fra områder i Département de la Dordogne til områder uden for nationalt territorium (den franske statstidende af 3.12.2016, tekst 38 af 178)

                  —

                  Bekendtgørelse af 17. december 2015 om fastsættelse af supplerende bestemmelser om bekæmpelse af højpatogen aviær influenza efter konstatering af sygdommen på fransk territorium (den franske statstidende af 18.12.2016, tekst 56 af 142)

                  —

                  Bekendtgørelse af 15. januar 2016 om ændring af bekendtgørelse af 17. december 2015 om fastsættelse af supplerende bestemmelser om bekæmpelse af højpatogen aviær influenza efter konstatering af sygdommen på fransk territorium (den franske statstidende af 16.1.2016, tekst 31 af 85)

                  —

                  Bekendtgørelse af 9. februar 2016 om fastsættelse af supplerende bestemmelser om bekæmpelse af højpatogen influenza efter konstatering af sygdommen på fransk territorium (den franske statstidende af 10.2.2016, tekst 42 af 129)

                  —

                  Bekendtgørelse af 14. september 2016 om fastsættelse af overgangsbestemmelser om bekæmpelse af højpatogen aviær influenza (den franske statstidende af 15.9.2016, tekst 33 af 100)

                  —

                  Præfektens afgørelse om erklæring af udbrud af højpatogen aviær influenza konstateret mellem den 24. november 2015 og den 18. april 2016

                  —

                  Præfektens afgørelse om ophævelse af erklæring af udbrud af højpatogen aviær influenza konstateret mellem den 24. november 2015 og den 18. april 2016

                  —

                  Præfektens afgørelse om erklæring af udbrud af højpatogen aviær influenza konstateret den 15. juli, 18. juli, 25. juli og 5. august 2016

                  —

                  Præfektens afgørelse om ophævelse af erklæring af udbrud af højpatogen aviær influenza konstateret den 15. juli, 18. juli, 25. juli og 5. august 2016.


title: Kommissionens gennemførelsesforordning (EU) 2017/57 af 14. december 2016 om godkendelse af 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran som tilsætningsstoffer til foder til alle dyrearter (EØS-relevant tekst. )

text:
                  17.1.2017

                  DA

                  Den Europæiske Unions Tidende

                  L 13/153

            KOMMISSIONENS GENNEMFØRELSESFORORDNING (EU) 2017/57
      af 14. december 2016
      om godkendelse af 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran som tilsætningsstoffer til foder til alle dyrearter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                  (2)

                  1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til alle dyrearter. Disse tilsætningsstoffer blev derpå opført i registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003.

                  (3)

                  I henhold til artikel 10, stk. 2, i forordning (EF) nr. 1831/2003 sammenholdt med samme forordnings artikel 7 er der indgivet en ansøgning om en ny vurdering af de pågældende stoffer som tilsætningsstoffer til foder til alle dyrearter. Ansøgeren anmodede om, at disse tilsætningsstoffer klassificeres i tilsætningsstofkategorien »sensoriske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (4)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 6. marts 2012 og 13. november 2012 (3), at de pågældende stoffer på de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede yderligere, at funktionen for 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran i foder ligner stoffernes funktion i fødevarer. Autoriteten har allerede konkluderet, at disse stoffer er effektive for så vidt angår fødevarer, da de forbedrer fødevarernes lugt eller smag. Konklusionen kan derfor udvides til også at omfatte foder. Da det er vanskeligt at kontrollere anvendelsen af 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran i drikkevand ved anvendelse samtidig med foder, bør en sådan anvendelse udelukkes. Stofferne kan dog anvendes i foderblandinger, der efterfølgende administreres gennem vand.

                  (5)

                  Der bør fastsættes restriktioner og betingelser for at gøre det muligt at forbedre kontrollen. Da der ikke er sikkerhedshensyn, der kræver fastsættelse af et maksimumsindhold, og under hensyntagen til autoritetens nye vurdering, bør det anbefalede indhold angives på etiketten på tilsætningsstoffet. Hvis det anbefalede indhold er overskredet, bør der angives visse oplysninger på etiketten på forblandinger, foderblandinger og fodermidler.

                  (6)

                  Autoriteten konkluderede, at 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran er irriterende for øjne, luftveje og hud. Autoriteten konkluderede desuden, at 3,4-dihydrocoumarin også er hudsensibiliserende og farligt ved indtagelse. Der bør derfor træffes passende beskyttelsesforanstaltninger. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der er blevet forelagt af det i henhold til forordning (EF) nr. 1831/2003 oprettede referencelaboratorium.

                  (7)

                  Vurderingen af 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af disse stoffer bør derfor godkendes som anført i bilaget til nærværende forordning.

                  (8)

                  Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelse af 1,8-cineol, 3,4-dihydrocoumarin og 2-(2-methylprop-1-enyl)-4-methyltetrahydropyran, bør der indrømmes en overgangsperiode, således at berørte parter kan forberede sig på at opfylde de nye krav, som godkendelsen medfører.

                  (9)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Godkendelse
      De i bilaget opførte stoffer, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstoffer på de betingelser, der er fastsat i bilaget.
      Artikel 2
      Overgangsforanstaltninger
      1.   De i bilaget opførte stoffer og forblandinger, der indeholder disse stoffer, som er produceret og mærket før 6. august 2017 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er brugt op.
      2.   Foderblandinger og fodermidler, der indeholder de i bilaget opførte stoffer, som er produceret og mærket før den 6. februar 2018 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
      3.   Foderblandinger og fodermidler, der indeholder de i bilaget opførte stoffer, som er produceret og mærket før den 6. februar 2019 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
      Artikel 3
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 14. december 2016.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

         (3)  EFSA Journal 2012;10(3):2622 og EFSA Journal 2012;10(11):2967.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     mg aktivstof/kg fuldfoder med et vandindhold på 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategori: Sensoriske tilsætningsstoffer. Funktionel gruppe: Aromastoffer

                     2b03001

                     —

                     1,8-cineol

                        Tilsætningsstoffets sammensætning

                     1,8-cineol

                        Aktivstoffets karakteristika

                     1,8-cineol
                     Fremstilling ved destillation af Eucalyptus globulus

                     Renhed: mindst 98 %
                     Kemisk betegnelse: C10H18O
                     CAS-nummer: 470-82-6
                     FLAVIS-nr. 03.001

                        Analysemetode
                         (1)

                     Til bestemmelse af 1,8-cineol i fodertilsætningsstoffet og smagsgivende forblandinger til foder.
                     gaskromatografi-massespektrometri med retention time locking (GC-MS-RTL).

                     Alle dyrearter

                     —

                     —

                                 1)

                                 Tilsætningsstoffet anvendes i foder som forblanding.

                                 2)

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3)

                                 Det anbefalede maksimumsindhold af aktivstoffet er: 5 mg/kg fuldfoder med et vandindhold på 12 %.

                                 4)

                                 Følgende skal angives på etiketten på tilsætningsstoffet:
                                 »Det anbefalede maksimumsindhold af aktivstoffet er: for fuldfoder med et vandindhold på 12 %: 5 mg/kg«

                                 5)

                                 Funktionel gruppe, identifikationsnummer, navn på aktivstoffet og tilsat mængde skal angives på etiketten på forblandinger, fodermidler og foderblandinger, hvis følgende indhold af aktivstoffet i fuldfoder med et vandindhold på 12 % er overskredet: 5 mg/kg.

                                 6)

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                     6. februar 2027

                     2b13009

                     —

                     3,4-dihydrocumarin

                        Tilsætningsstoffets sammensætning

                     3,4-dihydrocumarin

                        Aktivstoffets karakteristika

                     3,4-dihydrocumarin
                     Fremstillet ved kemisk syntese
                     Renhed: mindst 99 %
                     Kemisk betegnelse: C9H8O2

                     CAS-nummer: 119-84-6
                     FLAVIS-nr. 13.009

                        Analysemetode
                         (1)

                     Til bestemmelse af 3,4-dihydrocoumarin i fodertilsætningsstoffet og smagsgivende forblandinger til foder:
                     gaskromatografi-massespektrometri med retention time locking (GC-MS-RTL).

                     Alle dyrearter

                     —

                     —

                                 1)

                                 Tilsætningsstoffet anvendes i foder som forblanding.

                                 2)

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3)

                                 Det anbefalede maksimumsindhold af aktivstoffet er: 5 mg/kg fuldfoder med et vandindhold på 12 %.

                                 4)

                                 Følgende skal angives på etiketten på tilsætningsstoffet:
                                 »Anbefalet maksimumsindhold af aktivstoffet i fuldfoder med et vandindhold på 12 %: 5 mg/kg«.

                                 5)

                                 Funktionel gruppe, identifikationsnummer, navn på aktivstoffet og tilsat mængde skal angives på etiketten på forblandinger, fodermidler og foderblandinger, hvis følgende indhold af aktivstoffet i fuldfoder med et vandindhold på 12 % er overskredet: 5 mg/kg.

                                 6)

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                     6. februar 2027

                     2b13037

                     —

                     2-(2-methylprop-1-enyl)-4-methyltetrahydropyran

                        Tilsætningsstoffets sammensætning

                     2-(2-methylprop-1-enyl)-4-methyltetrahydropyran

                        Aktivstoffets karakteristika

                     2-(2-methylprop-1-enyl)-4-methyltetrahydropyran
                     Fremstillet ved kemisk syntese
                     Renhed: mindst 99 %
                     Kemisk betegnelse: C10H18O
                     CAS-nummer: 16409-43-1
                     FLAVIS-nr. 13.037

                        Metode til analyse
                         (1)

                     Til bestemmelse af 2-(2-methylprop-1-enyl)-4-methyltetrahydropyran i fodertilsætningsstoffet og smagsgivende forblandinger:
                     Analysemetode

                     Alle dyrearter

                     —

                     —

                     —

                                 1)

                                 Tilsætningsstoffet anvendes i foder som forblanding.

                                 2)

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3)

                                 Det anbefalede maksimumsindhold af aktivstoffet er:
                                 for svin og fjerkræ: 0,5 mg/kg og for andre arter og kategorier: 0,3 mg/kg fuldfoder med et vandindhold på 12 %.

                                 4)

                                 Følgende skal angives på etiketten på tilsætningsstoffet:
                                 »Anbefalet maksimumsindhold af aktivstoffet i fuldfoder med et vandindhold på 12 %:

                                             —

                                             0,5 mg/kg for svin og fjerkræ

                                             —

                                             0,3 mg/kg for andre arter og kategorier.«

                                 5)

                                 Funktionel gruppe, identifikationsnummer, navn på aktivstoffet og tilsat mængde skal angives på etiketten på forblandinger, fodermidler og foderblandinger, hvis følgende indhold af aktivstoffet i fuldfoder med et vandindhold på 12 % er overskredet:

                                             —

                                             0,5 mg/kg for svin og fjerkræ

                                             —

                                             0,3 mg/kg for andre arter og kategorier.

                                 6)

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                     6. februar 2027

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports


title: Kommissionens gennemførelsesforordning (EU) 2016/615 af 19. april 2016 om tarifering af visse varer i den kombinerede nomenklatur

text:
               21.4.2016

               DA

               Den Europæiske Unions Tidende

               L 105/14

         KOMMISSIONENS GENNEMFØRELSESFORORDNING (EU) 2016/615
   af 19. april 2016
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3 i tabellen.

               (4)

               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. april 2016.

            På Kommissionens vegne

            For formanden

         Stephen QUEST

            Generaldirektør for Beskatning og Toldunion

      (1)  EFT L 256 af 7.9.1987, s. 1.

      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  Et apparat (såkaldt »smartphonedockingstation«) bestående af følgende komponenter:

                              —

                              en LCD-farveskærm, som måler 29,5 cm

                              —

                              et hængslet kabinet med to USB-porte

                              —

                              et tastatur med touchpad

                              —

                              en dock til en smartphone

                              —

                              en strømforsyningsbøsning med en spænding på højst 1 000  V

                              —

                              indbyggede højttalere.

                        Når smartphonen er tilsluttet docken, oplades dens batteri samtidig med, at apparatet fungerer som en input-/output-enhed, som kan udføre alle den tilsluttede smartphones funktioner.
                  Da apparatet ikke er udstyret med en signalconverter, modtages alle signalerne uændret fra den tilsluttede smartphone.
                  Apparatet er ikke egnet til at blive sluttet til en automatisk databehandlingsmaskine.

                  8537 10 99

                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8537 , 8537 10  og 8537 10 99 .
                  Apparatet er en kombineret maskine, der kan udføre de funktioner, som er nævnt i pos. 8504 , 8518 , 8528  og 8537 . Alle enkeltfunktioner, der udføres af apparatets forskellige komponenter, er omfattet af de ovennævnte positioner i kapitel 85. Tarifering under pos. 8543  som elektriske maskiner og apparater med selvstændig funktion, som ikke er tariferet andetsteds i kapitel 85, er derfor udelukket.
                  På grundlag af apparatets karakteristika anses ingen af funktionerne for dets hovedfunktion, jf. bestemmelse 3 til afsnit XVI.
                  Det tariferes derfor under den position, som har det højeste nummer.
                  Apparatet tariferes derfor under KN-kode 8537 10 99  som andre tavler, plader, konsoller, pulte, kabinetter og lign. til elektrisk styring til driftsspænding på 1 000  volt og derunder.


title: Kommissionens gennemførelsesforordning (EU) nr. 636/2013 af 1. juli 2013 om godkendelse af zinkchelat af methionin (1:2) som tilsætningsstof til foder til alle dyrearter  EØS-relevant tekst

text:
               2.7.2013

               DA

               Den Europæiske Unions Tidende

               L 183/3

         KOMMISSIONENS GENNEMFØRELSESFORORDNING (EU) Nr. 636/2013
   af 1. juli 2013
   om godkendelse af zinkchelat af methionin (1:2) som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.

               (2)

               Zinkmethionin, teknisk rent, blev i overensstemmelse med Rådets direktiv 82/471/EØF af 30. juni 1982 om visse produkter, der anvendes i foderstoffer (2), godkendt uden tidsbegrænsning som en aminosyre til drøvtyggere ved Kommissionens direktiv 88/485/EØF (3). Dette fodertilsætningsstof blev derpå opført i EU-registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er indgivet en ansøgning om en ny anvendelse som en forbindelse af sporstoffer til foder til alle dyrearter i henhold til artikel 7 i forordning (EF) nr. 1831/2003, ligesom der er anmodet om, at tilsætningsstoffet klassificeres i kategorien »tilsætningsstoffer med ernæringsmæssige egenskaber«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 11. december 2012 (4), at zinkmethionin under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv zinkkilde for alle dyrearter. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               I henhold til autoritetens karakterisering af tilsætningsstoffet og ansøgerens supplerende oplysninger er produktets betegnelse zinkchelat af methionin (1:2).

               (6)

               Vurderingen af produktet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af produktet godkendes som anført i bilaget til nærværende forordning.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte produkt, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »forbindelser af sporstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juli 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 213 af 21.7.1982, s. 8.

      (3)  EFT L 239 af 30.8.1988, s. 36.

      (4)  EFSA Journal 2013; 11(1):3038.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Maksimumsindhold af grundstoffet (Zn) i mg/kg fuldfoder med et vandindhold på 12 %

                     Kategori af tilsætningsstoffer med ernæringsmæssige egenskaber. Funktionel gruppe: forbindelser af sporstoffer.

                  3b611

                  —

                  Zinkchelat af methionin (1:2)

                                 Tilsætningsstoffets karakteristika

                              Pulver med et indhold af DL-methionin på mindst 78 % og et indhold af zink på mellem 17,5 % og 18,5 %

                                 Aktivstoffets karakteristika

                              Zinkchelat af methionin: Zink-Methionin 1:2 (Zn(Met)2)
                              Kemisk formel: C10H20N2O4S2Zn
                              CAS-nr.: 151214-86-7

                                 Analysemetoder
                                  (1)

                                          Kvantificering af methionin i fodertilsætningsstof:

                                                      —

                                                      ISO/CD 17180: Ionbyttekromatografimetode med postkolonnederivatisering og fotometrisk eller fluorometrisk detektion.

                                          Kvantificering af det samlede indhold af zink i tilsætningsstoffet og forblandingerne:

                                                      —

                                                      EN 15510: Induktivt koblet plasmaatomemissionsspektrometri (ICP-AES) eller

                                                      —

                                                      CEN/TS 15621: Induktivt koblet plasmaatomemissionsspektrometri (ICP-AES) efter trykoplukning.

                                          Kvantificering af det samlede indhold af zink i foderstofferne:

                                                      —

                                                      Kommissionens forordning (EF) nr. 152/2009 (2) —Atomabsorptionsspektrometri (AAS) eller

                                                      —

                                                      EN 15510: Induktivt koblet plasmaatomemissionsspektrometri (ICP-AES) eller

                                                      —

                                                      CEN/TS 15621: Induktivt koblet plasmaatomemissionsspektrometri (ICP-AES) efter trykoplukning.

                  Alle arter

                  —

                  Selskabsdyr: 250 (i alt)
                  Fisk: 200 (i alt)
                  Andre arter: 150 (i alt)
                  Mælkeerstatninger som fuldfoder eller som tilskudsfoder: 200 (i alt)

                              1.

                              Tilsætningsstoffet anvendes i foderet som forblanding.

                              2.

                              Brugersikkerhed: Der bør anvendes åndedrætsværn, sikkerhedsbriller og -handsker under håndteringen.

                              3.

                              Tilsætningsstoffets bidrag til tilførslen af methionin i foderet bør tages i betragtning.

                  22. juli 2023

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.

         (2)  EUT L 54 af 26.2.2009, s. 1.


title: Kommissionens gennemførelsesforordning (EU) 2015/2011 af 11. november 2015 om gennemførelsesmæssige tekniske standarder for så vidt angår listerne over regionale og lokale myndigheder, for hvilke det gælder, at eksponeringer mod disse behandles på samme måde som eksponeringer mod centralregeringen, jf. Europa-Parlamentets og Rådets direktiv 2009/138/EF (EØS-relevant tekst)

text:
               12.11.2015

               DA

               Den Europæiske Unions Tidende

               L 295/3

         KOMMISSIONENS GENNEMFØRELSESFORORDNING (EU) 2015/2011
   af 11. november 2015
   om gennemførelsesmæssige tekniske standarder for så vidt angår listerne over regionale og lokale myndigheder, for hvilke det gælder, at eksponeringer mod disse behandles på samme måde som eksponeringer mod centralregeringen, jf. Europa-Parlamentets og Rådets direktiv 2009/138/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 109a, stk. 2, litra a), og
   ud fra følgende betragtninger:

               (1)

               Listerne over regionale og lokale myndigheder, for hvilke det gælder, at eksponeringer mod disse behandles på samme måde som eksponeringer mod centralregeringen i overensstemmelse med direktiv 2009/138/EF, er relevante for beregningen af markedsrisikomodulet og modpartsrisikomodulet i standardformlen for solvenskapitalkravet.

               (2)

               Hvor det er relevant, bør de regionale og lokale myndigheder på disse lister kategoriseres efter type under hensyntagen til betingelserne i artikel 85 i Kommissionens delegerede forordning (EU) 2015/35 (2).

               (3)

               Tilsynsmyndighederne har givet relevante oplysninger om beføjelserne til at inddrive midler og de eksisterende institutionelle ordninger i henhold til national lovgivning vedrørende de regionale regeringer og lokale myndigheder i deres kompetenceområde og om, i hvilket omfang disse myndigheder opfylder kravene i artikel 109a, stk. 2, litra a), i direktiv 2009/138/EF.

               (4)

               Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger har forelagt Kommissionen.

               (5)

               Den Europæiske Tilsynsmyndighed for Forsikrings- og Arbejdsmarkedspensionsordninger har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for forsikrings- og genforsikringsordninger, der er nedsat i henhold til artikel 37 i Europa-Parlamentets og Rådets forordning (EU) nr. 1094/2010 (3) —

         VEDTAGET DENNE FORORDNING:
   Artikel 1
   Liste over regionale og lokale myndigheder
   Følgende regionale og lokale myndigheder skal anses for at være enheder, for hvilke det gælder, at eksponeringer mod disse behandles på samme måde som eksponeringer mod centralregeringen i det kompetenceområde, de er baseret i, jf. artikel 109a, stk. 2, litra a), i direktiv 2009/138/EF:

               1)

               i Østrig: »Land« eller »Gemeinde«

               2)

               i Belgien: »communauté« eller »gemeenschap«, »région« eller »gewest«, »province« eller »provincie« eller »commune« eller »gemeente«

               3)

               i Danmark: »region« eller »kommune«

               4)

               i Finland: »kaupunki« eller »stad«, »kunta« eller »kommun« eller »Ahvenanmaan maakunta« eller »Landskapet Åland«

               5)

               i Frankrig: »région«, »département« eller »commune«

               6)

               i Tyskland: »Land«, »Gemeindeverband« eller »Gemeinde«

               7)

               i Liechtenstein: »Gemeinde«

               8)

               i Litauen: »savivaldybė«

               9)

               i Luxembourg: »commune«

               10)

               i Nederlandene: »provincie«, »waterschap« eller »gemeente«

               11)

               i Polen: »województwo«, »związek powiatów«, »powiat«, »związek międzygminny«, »gmina« eller »miasto stołeczne Warszawa«

               12)

               i Portugal: »Região Autónoma dos Açores« eller »Região Autónoma da Madeira«

               13)

               i Spanien: »comunidad autónoma« eller »corporación local«

               14)

               i Sverige: »region«, »landsting« eller »kommun«

               15)

               i Det Forenede Kongerige: Scottish Parliament, National Assembly for Wales eller Northern Ireland Assembly.

         Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. november 2015.

            På Kommissionens vegne

         Jean-Claude JUNCKER

            Formand

      (1)  EUT L 335 af 17.12.2009, s. 1.

      (2)  Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 12 af 17.1.2015, s. 1).

      (3)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).


title: Kommissionens gennemførelsesforordning (EU) nr. 384/2011 af 18. april 2011 om faste importværdier med henblik på fastsættelse af indgangsprisen for visse frugter og grøntsager

text:
               19.4.2011

               DA

               Den Europæiske Unions Tidende

               L 103/102

         KOMMISSIONENS GENNEMFØRELSESFORORDNING (EU) Nr. 384/2011
   af 18. april 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (2), og
   ud fra følgende betragtning:
   Ved forordning (EF) nr. 1580/2007 fastsættes der, på basis af resultatet af de multilaterale handelsforhandlinger under Uruguay-runden, kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XV til nævnte forordning —
   VEDTAGET FØLGENDE FORORDNING:
   Artikel 1
   De faste importværdier som omhandlet i artikel 138 i forordning (EF) nr. 1580/2007 fastsættes i bilaget til nærværende forordning.
   Artikel 2
   Denne forordning træder i kraft den 19. april 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. april 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 350 af 31.12.2007, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  EG

                  74,4

                  JO

                  68,6

                  MA

                  58,4

                  TN

                  117,8

                  TR

                  103,1

                  ZZ

                  84,5

                  0707 00 05

                  AL

                  52,2

                  EG

                  152,2

                  TR

                  140,7

                  ZZ

                  115,0

                  0709 90 70

                  MA

                  82,8

                  TR

                  113,5

                  ZA

                  13,0

                  ZZ

                  69,8

                  0805 10 20

                  EG

                  48,9

                  IL

                  74,2

                  MA

                  47,9

                  TN

                  47,9

                  TR

                  72,0

                  ZZ

                  58,2

                  0805 50 10

                  EG

                  53,5

                  TR

                  47,7

                  ZZ

                  50,6

                  0808 10 80

                  AR

                  79,4

                  BR

                  74,3

                  CA

                  114,9

                  CL

                  81,8

                  CN

                  104,9

                  MK

                  47,7

                  NZ

                  114,4

                  US

                  123,4

                  UY

                  57,7

                  ZA

                  82,0

                  ZZ

                  88,1

                  0808 20 50

                  AR

                  83,0

                  CL

                  121,5

                  CN

                  70,7

                  ZA

                  87,4

                  ZZ

                  90,7

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/38 af 14. januar 2016 om ændring af forordning (EF) nr. 555/2008, hvad angår det maksimale loft for forskud på støtte til investering og innovation under nationale støtteprogrammer i vinsektoren

text:
               16.1.2016

               DA

               Den Europæiske Unions Tidende

               L 11/1

         KOMMISSIONENS GENNEMFØRELSESFORORDNING (EU) 2016/38
   af 14. januar 2016
   om ændring af forordning (EF) nr. 555/2008, hvad angår det maksimale loft for forskud på støtte til investering og innovation under nationale støtteprogrammer i vinsektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 54, litra b) og f), og
   ud fra følgende betragtninger:

               (1)

               Artikel 19, stk. 2, og artikel 20c, stk. 2, i Kommissionens forordning (EF) nr. 555/2008 (2) omhandler finansiel forvaltning af støtte, der ydes til investeringer og innovation under nationale støtteprogrammer i vinsektoren. Ved disse bestemmelser fastsættes der et maksimalt loft for forskud på 50 % for regnskabsårene 2013, 2014 og 2015, hvad angår investeringsforanstaltningen, og for regnskabsårene 2014 og 2015, hvad angår innovationsforanstaltningen. Denne midlertidige forhøjelse i forhold til det normale loft på 20 % bør fortsat anvendes i 2016 for at lette gennemførelsen af disse foranstaltninger i den vanskelige finansielle situation, der stadig er gældende i mange medlemsstater.

               (2)

               Forordning (EF) nr. 555/2008 bør derfor ændres.

               (3)

               For at sikre fortsat anvendelse af de fastsatte betingelser for investerings- og innovationsforanstaltninger, hvad angår forskud, og for at forebygge enhver forskelsbehandling af modtagerne, bør denne forordning anvendes fra den 1. januar 2016.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 555/2008 foretages følgende ændringer:

               1)

               Artikel 19, stk. 2, andet afsnit, affattes således:
               »Forskuddet må ikke overstige 20 % af den offentlige støtte til investeringen, og betalingen er betinget af, at der er stillet bankgaranti eller tilsvarende sikkerhed for 110 % af forskuddet. I tilfælde af investeringer, for hvilke den enkelte beslutning om at yde støtte træffes i regnskabsårene 2013, 2014, 2015 eller 2016, kan forskuddet dog forhøjes indtil 50 % af den offentlige støtte til den pågældende investering. I forbindelse med artikel 23 i Kommissionens delegerede forordning (EU) nr. 907/2014 (3) er det en forpligtelse at bruge det samlede forskud til gennemførelsen af den pågældende operation to år efter, at det er udbetalt.

                  (3)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).«"

               2)

               Artikel 20c, stk. 2, andet afsnit, affattes således:
               »Forskuddet må ikke overstige 20 % af den offentlige støtte til investeringen i innovation, og betalingen af den er betinget af, at der er stillet bankgaranti eller tilsvarende sikkerhed svarende til 110 % af forskuddet. I tilfælde af investeringer i innovation, for hvilke den enkelte beslutning om at yde støtte træffes i regnskabsårene 2014, 2015 eller 2016, kan forskuddet dog forhøjes indtil 50 % af den offentlige støtte til den pågældende investering. I forbindelse med artikel 23 i delegeret forordning (EU) nr. 907/2014 er det en forpligtelse at bruge det samlede forskud til gennemførelsen af den pågældende operation to år efter, at det er udbetalt.«

         Artikel 2
   Ikrafttrædelse og anvendelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. januar 2016.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 555/2008 af 27. juni 2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren (EUT L 170 af 30.6.2008, s. 1).